b'\n_START_ARTICLE_\nBikini\n_START_SECTION_\nStari vek in antika\n_START_PARAGRAPH_\nPodobna dvodelna obla\xc4\x8dila so poznali \xc5\xbee zelo zgodaj. To dokazujejo stenske risbe in mozaiki iz 4. stoletja v sicilskem gorskem mestecu Piazza Armerina. Devet od prvotno desetih \xc5\xa1portnih lepotic nosi bikini.\n_START_SECTION_\n20. stoletje\n_START_PARAGRAPH_\nOb prelomu stoletja so modni oblikovalci za\xc4\x8deli po\xc5\xa1iljati korzete v muzeje mode, vendar je do prodora bikinija preteklo \xc5\xa1e precej \xc4\x8dasa. Nek model bikink je imel naziv Taboo. \xc5\xa0ele izbolj\xc5\xa1ava tkanin po drugi svetovni vojni in sprostitev obi\xc4\x8dajev je omogo\xc4\x8dilo prodor bikink._NEWLINE_Bikini sta isto\xc4\x8dasno kreirala francoska modna kreatorja Jacques Heim in Bart Louis. Prvotno so ga imenovali Atom. Toda v senci Hiro\xc5\xa1ime je bilo to ime neprimerno._NEWLINE_1. julija 1946 so na atolu Bikini iz letala B-29 vojnega letalstva ZDA odvrgli prvo atomsko bombo po koncu 2. svetovne vojne in s tem za\xc4\x8deli serijo poskusov. \xc5\xa0tiri dni kasneje je poslal modni kreator Louis Reard v Parizu na modno pisto manekenko, oble\xc4\x8deno le v \xc5\xa1tiri skromne trikotnike blaga. Novemu obla\xc4\x8dilu je dal ime atol in tabu je bil zlomljen. Udarno ime je u\xc4\x8dinkovalo kot bomba: skromno obla\xc4\x8dilo je izzvalo enako ogor\xc4\x8denje kot preizkusi bomb na atolu Bikini._NEWLINE_Steve Reich je na vpra\xc5\xa1anje, zakaj je bikini v svoji operi Three tales naredil za enega od glavnih dogodkov v \xc4\x8dlove\xc5\xa1ki zgodovini odgovoril: Ko sem bil otrok, so uni\xc4\x8dili atol Bikini. Naslednji velik dogodek je bil izum kopalk bikini. Najprej je bil atol Bikini, od njega ni ostalo ni\xc4\x8d. Prej so bile kopalne obleke, sedaj so narejene tako reko\xc4\x8d iz ni\xc4\x8desar._NEWLINE_V prvem filmu o Jamesu Bondu (Dr No) je pri\xc5\xa1la leta 1962 Ursula Andress iz morja v bomba\xc5\xbenem bikiniju kremne barve. James Bond (igral ga je Sean Connery) je ta spektakularen nastop suho komentiral: \xc4\x8ceden ni\xc4\x8d je to, kar imate skoraj oble\xc4\x8deno._NEWLINE_Leta 1964 je avstrijski modni kreator Rudi Gernreich (1922 \xe2\x80\x93 1985) napravil naslednji korak v razvoju bikinija in sicer monokini (kasneje imenovan tudi zgoraj brez). Nekateri imenujejo naslednji korak, to je ukinitev vsake obleke, nokini.'